จุง โมจิซูกิ
ประวัติ

เกิดเมื่อวันที่ 22 ธันวาคมในจังหวัดจังหวัดคานางาวะ จุง โมจิซูกิชอบวาดภาพตั้งแต่ตอนอยู่ชั้นประถมศึกษาปีที่ 1 และมีความฝันว่าอยากเป็นนักวาดการ์ตูน หลังจากจบการศึกษาจากโรงเรียนมัธยม โมจิซูกิได้สมัครเข้าโรงเรียนศิลปะแต่สุดท้ายเธอก็ไม่ได้ถูกยอมรับให้เข้าเรียนต่อ ตอนยังเป็นนักศึกษา เธอเคยทำงานพาร์ทไทม์เป็นพนักงานร้านราเม็ง ถึงอย่างนั้นเธอยังคงวาดภาพและส่งผลงานให้กับสแควร์เอนิกซ์ ซึ่งผลงานชิ้นแรกที่วาดเป็น one-shot เปิดตัวในชื่อซีรีย์ "แพนโดร่า ฮาร์ทส์" ก่อนที่เธอจะเปิดตัวซีรีย์Crimson-Shell ถูกตีพิมพ์นิตยสารใน G-Fantasy ตั้งแต่เดือนกันยายน 2548 ถึงกุมภาพันธ์ 2549  เมื่อวันที่ 10 ธันวาคม 2007
หลังจากจบซีรีย์ "Crimson-Shell" เธอก็ได้เปิดตัวซีรีย์ "แพนโดร่า ฮาร์ทส์" ซึ่งแตกต่างจากเนื้อเรื่องใน one-shot ลงนิตยสารรายเดือนของ G-Fantasy เมื่อวันที่ 18 พฤษภาคม 2549 และจบการเขียนซีรีย์นี้ลงในนิตยสารรายเดือนของ G-Fantasy เมื่อวันที่ 18 มีนาคม 2549 ต่อซีรีส์นี้มีกระแสการตอบรับที่ดีจนได้ทำเวอร์ชันทีวีซีรีย์อนิเมะ หลังจากจบมังงะเรื่อง แพนโดร่า ฮาร์ทส์ เธอได้เปิดตัวบันทึกแวมไพร์วานิทัส ในนิตยสารรายเดือนของกังกังโจ๊กเกอร์ เมื่อวันที่ 22 ธันวาคม 2015 บันทึกแวมไพร์วานิทัสได้ดระแสการตอบรับที่ดีและมียอดจำหน่าย 5.5 ล้านเล่ม ยังได้รับการดัดแปลงเป็นทีวีอนิเมะซีรีย์ฉายในเดือนกรกฎาคมพ.ศ.2564 และเธอยังเป็นผู้วาดภาพประกอบนิยายให้กับซีรีย์ แพนโดร่า ฮาร์ทส์ ซึ่งเป็นมังงะที่เธอเขียน ก่อนถูกไปทำนิยาย ยังเคยวาดซีรีย์นิยายและมังงะเรื่อง โรลันด์ ราชันย์ผู้พิชิต (Rolan the Forgotten King) เขียนโดยอาจาย์ทาคูมิ โยชิโนะ ซึ่งเคยถูกตีพิมพ์ในนิตยสารกังกังโจ๊กเกอร์ออนไลน์และถูกสำนักพิมพ์สยามอินเตอร์คอมมิคส์ซื้อลิขสิทธิ์
และเธอยังเป็นเพิ่อนกับ "ฟูจิวาระ โคโค่" ผู้เขียนซีรีย์มังงะเรื่อง คุณหนูปากร้ายกับจิ้งจอกปีศาจ ซึ่งปัจจุบันได้เสียชีวิตไปแล้ว แล้วโมจิซูกิยังเป็นเพื่อนของยูกิ คาจิอูระผู้แต่งเพลงซาว์ดประกอบให้กับซีรีย์บันทึกแวมไพร์วานิทัสและแพนโดร่า ฮาร์ทส์ ชอบแทนตัวเองว่า จุนแคท และมีพี่ชายกับพี่สาว ส่วนตัวเธอนั้นเป็นลูกคนสุดท้อง สมัยก่อนเธอเคยชื่นชอบดรากอนบอลของโชเน็งจัมป์ ก่อนเธอจะไปชื่นชอบแขนกล คนแปรธาตุ ของอาจาย์ "ฮิโรมุ อาราคาวะ"
นอกจากนี้โมจิซูกิยังเป็นแฟนตัวยงของคอกาแฟ และชอบสเก็ตช์ภาพด้วยมือมาก และเวลาคิดไอเดียไม่ออก เธอมักจะสเก็ตซ์ภาพไปเรื่อยๆ จนกว่าเธอจะพอใจ ตอนอยู่มัธยมต้นผู้เขียนจะชอบวาดภาพการ์ตูนลงในสมุดหลายเล่มต่อสัปดาห์ และเธอชื่นชอบการวาดมือมากกว่าดิจิทัล มักจะโพสต์อุปกรณ์เครื่องเขียนหรือสรรหาเทคนิคแปลกๆ ในภาพวาดของเธอบนทวิตเตอร์ทางการเช่นเอาเกลือมาผสมกับสี มีนิสัยชอบทดลองทาสีมากมายไว้บนกระดาษ ถนัดใช้เทคนิคปากกา copic และสีกวอชเป็นหลัก ใช้โทนสีกับสีน้ำเพื่อเพิ่มเทคนิคให้กับผู้เขียน ยังพิถีพิถันการเลือกใช้กระดาษและชอบใช้ "กระดาษสีน้ำ วิทแมน" ซึ่งกระดาษสีน้ำ วอทแมนเลิกผลิตไปตั้งแต่ปี 2553 เน้นใช้ G-pen เป็นหลัก แต่ก็มีใช้ปากกาหัวกลมอื่นๆ ,Copic multiliners , ปากกาพู่กัน ทั้งนี้ทั้งขึ้นอยู่อยู่วิธีใช้ในแต่ละพาเนลและฉาก และเมื่อเวลาออกไปข้างนอก เธอมักจะพกสมุดสเก็ตซ์หรือภาพร่างติดตัวไปด้วย แต่บางครั้งอาจาย์ผู้เขียนเลือกจะไม่สเก็ตซ์ภาพในพื้นที่สาธารณะ ในบางสถานที่ของญี่ปุ่น
ความสัมพันธ์กับนักเขียนท่านอื่นนั้น โมจิซูกิมีความสัมพันธ์อันดีกับ "Miyū (@miyuu_teatime)" ผู้วาดภาพประกอบให้กับซีรีย์บันทึกสงครามแกรนเครสท์ และเธอยังได้รับการปฎิบัติพิเศษด้วยการขอบคุณในการ์ตูนตอนท้ายและบล็อกของเธอ บางครั้งโมจิซูกิยังเคยโพสต์ทวิตถึงเธอ และรีทวิตภาพวาด ยังเคยชวนอาจาย์โมจิ ผู้เขียนซีรีย์ "Majo no Geboku to Maou no Tsuno (The Witch's Servant and The Demon Lords Horns) สังกัดอยู่ใน GFantasy เหมือนกัน ไปเลี้ยงสังสรรค์กับนักวาด "ยู มินาโมโตะ" ผู้เขียน "รักสี่สีของนายซามูไร!" เป็นนักวาดที่ร่วมโปรเจ็กต์ One-shot ของ "GFantasy" และถ้าผลงานของใครออกมาเป็นอนิเมชั่น มินาโมโตะจะเผยแพร่ภาพที่ระลึกในบล็อกของเขา ในทวิตเตอร์โมจิซูกิบอกว่าเธอชอบผลงานของอาจาย์โมจิมาก
ในปี 2010 โมจิซูกิได้สร้างชื่อเสียงให้กับตัวเองที่ฝรั่งเศส โดยได้ Ki-oon สำนักพิมพ์ที่ซื้อลิขสิทธิ์ แพนโดร่า ฮาร์ทส์ และมีจัดนิทรรศการมากมายที่เกี่ยวข้องกับซีรีส์ของเธอเช่นในญี่ปุ่นปี 2015 หลังจากซีรีย์ แพนโดร่า ฮาร์ทส์ สิ้นสุดลง มีจัดครบรอบที่โตเกียวและเมืองอื่นๆ ในญี่ปุ่นสำหรับวันครบรอบ 15 ปีของ แพนโดร่า ฮาร์ทส์ โดยประกาศผ่านทางทวิตเตอร์ทางการของ แพนโดร่า ฮาร์ทส์ รวมไปถึงฝรั่งเศสปี 2010 และ 2017 ในงาน japan expo ที่ฝรั่งเศส
ในซีรีย์วานิทัสโมจิซูกิเคยพูดในบทสัมภาษณ์ว่าตัวเธอชื่นชอบวานิทัสกับฌานอย่างมาก เธอเป็นชิปเปอร์ของ "vanijeanne—วานิฌาน" โดยบอกว่าเธอชื่นชอบวานิทัสอยู่ล่างมากกว่าอยู่บน และชอบให้ฌานรุกใส่วานิทัสหรืออยู่ด้านบนมากกว่า แทนที่จะเป็นด้านล่าง